O`zbekiston delegasiyasi Fransiyada ta`lim turizmi yo`nalishida hamkorlik uchrashuvlarini o`tkazmoqda (foto)

Buxoro viloyat Turizm va madaniy meros bosh boshqarmasi hamda Buxoro Turizm va madaniy meros texnikumi mutasaddilari ayni dam Fransiyada tashrif bilan bo`lib turishibdi. 
Fransiyadagi Ruan Normandiya universitetining Evryo shahridagi kampusida delegasiyamiz a`zolarining Universitet rahbariyati bilan uchrashuvi, muzokara va  taqdimotlari bo`lib o`tdi.
Evryo shahrida Ruan Normandiya universitetining Turizm va mehmonxona xo`jaligi fakulteti joylashgan. Ma`lumki mazkur oliy o`quv yurti va Buxoro Turizm va madaniy meros texnikumi o`rtasida hamkorlik aloqalari mavjud.
Tashrif avvalida Universitet professor-o`qituvchilari hamda talabalar bilan uchrashuv tashkil qilingan bo`lib, unda Buxoro viloyat Turizm va madaniy meros bosh boshqarmasi mutasaddilari tomonidan taqdimot o`tkazildi.